Аԥсны
Ажәабжьқәа Sputnik Аԥсны аҟны
Аԥсны ахәҭак ҩаԥхьа лашарада иаанхеит афымцацәаҳәаҿы аԥхасҭа иахҟьаны
© Sputnik / Томас ТхайцукЛампочки
© Sputnik / Томас Тхайцук
Аҵыхәтәантәи аамҭазы авольтҳарак цәаҳәа "Шешелеҭ-1" аҿы авариақәа лассы-лассы иҟало иалагеит, изабнзар уи иаиуа ақәыӷәӷәара азычҳаӡом, убри инамаданы Аԥсны аамҭа-аамҭала афымцалашара арцәара аграфик аларгалеит.
АҞӘА, жьҭаара 31 - Sputnik. Авольтҳарак цәаҳәа "Шешелеҭ-1" аҿы афымцалашара авариала ицәеит ҳәа аанацҳауеит "Амшынеиқәафымцамч".
Иҟалаз аԥхасҭа аԥыхразы аусзуҩцәа иаҿырхыр акәхеит астанциа маҷқәа "Тҟәарчал ГРЕС", "Цандрыԥшь-а́хага", "Холоднаиа речка" и "Гьачрыԥшь".
Аусурақәа ирылагахьеит, изларҳәо ала, ҩ-сааҭк ирылагӡаны аԥхасҭа аҭыԥ иқәырҵоит.
Афымцацәаҳәа "Шешелеҭ-1" афымцалашара нанашьҭуеит Очамчыра, Гәылрыԥшь, Аҟәа араион ахәҭак, иара убас Аҟәа ақалақь мрагыларатәи ахәҭеи агәи.